wickkiey/tamil-wikipedia-chunked huggingface dataset:
# ரமணி துர்வாசுலா

## தொழில்

இவர் சாந்தா மொனிக்காவிலும், லாஸ் ஏஞ்சல்ஸில் உள்ள ஷெர்மன் ஓக்ஸிலும் ஒரு தனிப்பட்ட முறையில் உளவியல் பயிற்சி பெற்றுள்ளார். *நான் தங்க வேண்டுமா அல்லது போக வேண்டுமா: நாசீசிஸ்ட்டுடனான உறவில் இருந்து தப்பித்தல்*, மற்றும் *நீங்கள் ஏன் சாப்பிடுகிறீர்கள்: உங்கள் உணவு அணுகுமுறையை மாற்றவும், உங்கள் வாழ்க்கையை மாற்றவும் போன்ற* தலைப்புகளில் புத்தகங்கள் எழுதியுள்ளார். அத்துடன் சக மதிப்பாய்வு செய்யப்பட்ட பத்திரிகை கட்டுரைகள், புத்தக அத்தியாயங்கள் மற்றும் மாநாட்டு ஆவணங்கள் போன்றவற்றையும் இவர் எழுதியுள்ளார்.  
ரமணி துர்வாசுலா முதலில் தொலைக்காட்சியில் ரிமோட் கண்ட்ரோல் எனப்படும் விளையாட்டு நிகழ்ச்சியில் தோன்றினார். இவர் ஆக்ஸிஜன் நெட்வொர்க்கில் *மை ஷாப்பிங் அடிக்சன்* நிகழ்ச்சியின் இணை தொகுப்பாளராக இருந்தார். மேலும் டுடே ஷோ மற்றும் குட் மார்னிங் அமெரிக்கா ஆகியவற்றில் வர்ணனைகளை வழங்கியுள்ளார். இவர் பாட்காஸ்ட் *செக்சுவல் டிசோரியன்டேஷன்* இன் இணை தொகுப்பாளராக உள்ளார். இவர் இணைய ஊடக தளங்களிலும், குறிப்பாக 'மெட்சர்க்கிள்' மற்றும் 'டோன்' நெட்வொர்க்கிலும் பேட்டி கண்டார். இவர் டெட் மாநாட்டில் பேசினார். மேலும், சிறுபான்மை பெல்லோஷிப் திட்டத்தின் ஆலோசனைக் குழுவில் உறுப்பினராக உள்ளார். அமெரிகாவின் தேசிய நல கழகம் இவரது ஆளுமைக் கோளாறுகள் பற்றிய ஆராய்ச்சிக்கு நிதியளித்துள்ளது;
# ரமணி துர்வாசுலா

## பாராட்டுகள்

2003 இல், துர்வாசுலா அமெரிக்க பல்கலைக்கழக பெண்களின் சங்கத்தின் "வளர்ந்து வரும் அறிஞர்" விருதையும், சி.எஸ்.யு.எல்.ஏ. விலிருந்து "சிறந்த பெண்" விருதையும் பெற்றார். கலிபோர்னியா மாநிலப் பல்கலைக்கழகம் 2012 இல் இவரை ஆண்டின் சிறந்த பேராசிரியராக அறிவித்தது.
# ரமணி துர்வாசுலா

## தனிப்பட்ட வாழ்க்கை

துர்வாசுலா லாஸ் ஏஞ்சல்ஸில் வசிக்கிறார். இவர் ஒரு ஒற்றை தாய் என்று அறிவித்தார். இவர் சி.எஸ்.யு.எல்.ஏ. பேராசிரியரான ரிச்சர்ட் வேர்னுடன் உறவில் உள்ளார். ரமணி தனது புத்தகத்தில் வேரின் பெற்றோருக்கு நன்றியும், அவர்களின் பெயர்களில் நன்கொடையும் அளித்துள்ளார்.
# சகாரியா மக்கள்

**சகாரியா** அல்லது சஹர் மக்கள் என்பவர்கள் இந்தியாவின் மத்திய பிரதேச மாநிலத்தில் உள்ள ஒரு பழங்குடிகள் ஆவார். சஹாரியா பழங்குடி மக்கள் முக்கியமாக மத்தியப் பிரதேசத்தின் முரைனா மாவட்டம், சியோப்பூர் மாவட்டம், பிண்டு மாவட்டம், குவாலியர் மாவட்டம், ததியா மாவட்டம், சிவபுரி மாவட்டம், விதிசா மாவட்டம் மற்றும் குணா மாவட்டங்கள் மற்றும் இராஜஸ்தான் மாநிலத்தில் பரான் மாவட்டங்களில் காணப்படுகின்றனர். சகாரியா மக்களை இந்திய அரசு பட்டியல் பழங்குடி வகுப்பில் வைத்து கல்வி, வேலைவாய்ப்பில் இட ஒதுக்கீடு வழங்குகிறது.
# சகாரியா மக்கள்

## வரலாறு

சஹாரியா பழங்குடியினரின் பழைய தலைமுறையினர் தங்கள் வரலாற்றைப் பற்றிய எந்தக் கணக்கையும் பதிவு செய்யத் தவறிவிட்டனர். மேலும் வம்சாவளியைப் பற்றிய எழுத்துப்பூர்வ பதிவுகள் நடைமுறையில் இல்லை. பாரம்பரியமாக அவர்கள் தங்கள் தொடக்கத்தை இராமாயணம் மற்றும் அதற்கு அப்பால் உள்ள புராணக் கதைகளில் கண்டுபிடிக்கின்றனர். அவர்கள் இராமாயணத்தில் வரும் ஒரு பழங்குடிப் பெண்னான சபரியிலிருந்து தங்கள் குடியின் தோற்றத்தைக் கண்டுபிடித்துள்ளனர். இவர்களது மற்றொரு கோட்பாடு, படைப்பாளி பிரம்மா பிரபஞ்சத்தை வார்ப்பதில் மும்முரமாக இருந்தார். எல்லாரும் அமரக்கூடிய இடத்தை உருவாக்கினார். அந்த இடத்தின் மையத்தில் எளியவனாக இருந்த ஒரு சஹாரியாவை வைத்தார். மற்றவர்கள் சஹாரிய மக்களுடன் அமர்வதற்கு வந்தனர். ஆனால் சஹாரியா மக்கள் அவர்களை சதுர மையத்திலிருந்து ஒரு மூலைக்கு வெளியே தள்ளினர்.இதனால் கோபமடைந்த பிரம்மா சஹாரியா மக்களைக் கடிந்து கொண்டு, இனிமேல் காடுகளிலும், வேறு வழியில்லாத இடங்களிலும் வாழ்வதாக சஹாரியா மக்களை சபித்து ஆணையிட்டதாகவும் கதை கூறுகிறது. சில சஹாரியாக்கள் இந்துக் கடவுளான சிவனை வழிபடும் பைஜு பிலின் வம்சாவளியைச் சேர்ந்தவர்கள் என்று கூறுகிறார்கள்.
# சகாரியா மக்கள்

## வாழ்விடங்கள்

சகாரியா பழங்குடிகள் முக்கிய கிராமங்களுக்கு வெளியே சஹாரானா என்று அழைக்கப்படும் பகுதிகளில் கூட்டமாக வசிக்கின்றனர். இவர்களது குடியிருப்புகள் பொதுவாக கல் பாறைகளால் செய்யப்பட்ட வரலாற்றுக்கு முந்தைய தரநிலைகள் மற்றும் உள்ளூரில் படோர் என்று அழைக்கப்படும் கல் அடுக்குகளின் கூரைகளால் வகைப்படுத்தப்படுகின்றது. சில கிராமங்களில் மண் அமைப்புகளும் அமைக்கப்பட்டுள்ளது. செங்கல் மற்றும் கான்கிரீட் மிகவும் அரிதானவை. அவர்கள் சிறிய கூட்டுக் குடும்பங்களில் வாழ்கின்றனர். மூத்த மகன்கள் திருமணத்திற்குப் பிறகு தனித்தனியாக வாழ்கிறார்கள் மற்றும் இளைய மகன் பெற்றோர் மற்றும் திருமணமாகாத சகோதரர்கள்-சகோதரிகளின் பொறுப்புகளை சுமக்கிறார்கள்.
# சகாரியா மக்கள்

## சமயம்

சகாரிய பழங்குடி மக்கள் நாட்டுப்புற இந்து சமயத்தின் கடவுள்கள் மற்றும் தெய்வங்களை நம்புகிறார்கள். வீர் தேஜா, தக்கர் பாபா, துர்கை, அனுமான் கடவுளர்களை வழிபாடு செய்கின்றனர். சவ்னி அமாவாசை, ஜென்மாஷ்டமி, ரக்ஷா பந்தன், தீபாவளி, ஹோலி மற்றும் தேஜா தசமி போன்ற முக்கிய நாட்களில் கடவுளை வணங்குகிறார்கள் மற்றும் கொண்டாடுகிறார்கள்.
# சகாரியா மக்கள்

## திருமணம்

சகாரியா பழங்குடி மக்கள் அகமண குழுவில் உள்ள அனைவரையும் சகோதர சகோதரிகளாக கருதுகின்றனர்; திருமணங்கள் தங்களின் பிற குலத்தவரிடமிருந்து நிச்சயிக்கப்படுகிறது. திருமணச் சடங்கின் போது, அவர்கள் பயபக்தியுடன் வைத்திருக்கும் காகிதத்திலும் தரையிலும் சின்னங்கள் வரையப்படுகின்றது. சில நிச்சயிக்கப்பட்ட திருமணங்கள் இருந்தாலும், குழந்தை திருமணம் விரும்பப்படுவதில்லை. மேலும் எந்த திருமணமும் 15 வயதை அடைந்த பிறகு செய்யப்படுகிறது. விதவை திருமணம் அனுமதிக்கப்படவில்லை. திருமண முறிவு பெற்ற பெண்னுக்கு மட்டுமே மீண்டும் திருமணம் செய்யும் உரிமை உள்ளது. பலதார மணம் ஆண்களுக்கு மட்டுமே உள்ளது.
# சகாரியா மக்கள்

## சமூக வாழ்க்கை

சஹாரியா சமூகம் ஒவ்வொரு வயது வந்த உறுப்பினரையும், ஒரு நாட்டாண்மை தலைமையிலான ஆளும் குழுவின் அங்கமாகக் கருதுகிறது. ஒரு நாட்டாண்மையின் நியமனம் பரம்பரை அளவுகோல்களை அடிப்படையாகக் கொண்டது. சபை ஒருமித்த கருத்துடன் சர்ச்சைகளை தீர்மானிக்கிறது. கற்பழிப்பு, ஓடிப்போதல் அல்லது விபச்சாரம் செய்யும் குற்றவாளிகளுக்கு அபராதம் மற்றும் ஒதுக்கிவைப்பு ஆகியவற்றை இது விதிக்கிறது. கிராமங்களுக்கு இடையேயான தகராறு *சோக்லா பஞ்சாயத்து* என்று குறிப்பிடப்படுகிறது. அவர்கள் மற்ற மொழிகள் மற்றும் பேச்சுவழக்குகள் பேசுபவர்களால் சூழப்பட்டிருப்பதால் அவர்கள் பல்வேறு இந்தியைப் பேச்சுவழக்காகப் பேசலாம்.
# சகாரியா மக்கள்

## பொருளாதாரம்

சஹாரியாக்கள் நிபுணத்துவம் வாய்ந்த காடுகளை வளர்ப்பவர்கள் மற்றும் வனப் பொருட்களை சேகரிப்பவர்கள். அவர்கள் குறிப்பாக கைர் மரங்களிலிருந்து கேட்சு தயாரிப்பதில் திறமையானவர்கள். காடு, மரம், பசை, டெண்டு இலை, தேன், மஹுவா மற்றும் மருத்துவ மூலிகைகள் ஆகியவற்றை சேகரித்து விற்பனை செய்வது முக்கிய வணிகமாகும். அவர்களின் பாரம்பரிய தொழில்களில் கூடைகள் செய்தல், சுரங்கம் மற்றும் குவாரி, மற்றும் கற்களை உடைத்தல் ஆகியவை அடங்கும். இவர்கள் காடுகளில் வேட்டையாடுகிறார்கள் மற்றும் ஆறுகளில் மீன் பிடிக்கிறார்கள். சமவெளிகளில் குடியேறிய பழங்குடி சஹாரியா மக்கள் வயல்வெளிகளில் கோதுமை, திணை, நிலக்கடலை மற்றும் சோளம் வேளாண்மை செய்கிறார்கள்.
# சகாரியா மக்கள்

## உடல் நலம்

சகாரியா பழங்குடியின மக்களின் பொதுவான சுகாதார நிலைமை மிகவும் மோசமாக உள்ளது. ஊட்டச்சத்து குறைபாடு மற்றும் நுரையீரல் காசநோய் பரவலாக உள்ளது. குவாலியரில் உள்ள ஜிவாஜி பல்கலைக்கழகத்தில் உள்ள ஜீனோமிக்ஸ் மையம், அவர்களின் நோய்களுக்கான மரபணு மற்றும் மரபணு அல்லாத அடிப்படைக் காரணங்களைக் கண்டறிய தீவிர மருத்துவ மற்றும் மரபணு ஆராய்ச்சியை மேற்கொண்டு வருகிறது.
# சகாரியா மக்கள்

## குறிப்பிடத்தக்க சகாரியா பழங்குடி மக்கள்

1. கியார்சி பாய் சஹாரியா, பரான் மாவட்டத்தைச் சேர்ந்த பழங்குடித் தலைவர்.
1. சர்பேஸ்வர் சஹாரியா, இந்திய சிறுநீரக மருத்துவர் மற்றும் உறுப்பு மாற்று சிகிச்சை நிபுணர்
# சகாரியா மக்கள்

## இதனையும் காண்க

- இந்தியாவின் பட்டியலிடப்பட்ட பழங்குடிகள்
# 95ஆவது அகாதமி விருதுகள்

**95ஆவது அகாதமி விருதுகள்** (ஆங்கில மொழியில்:95th Academy Awards) என்பது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) என்னும் திரைப்படக் குழுமம் மூலம் மார்ச்சு 12, 2023 ஆம் ஆண்டு ஐக்கிய அமெரிக்காவின், லாஸ் ஏஞ்சலஸ் நகரில் அமைந்துள்ள டால்பி திரையரங்கத்தில் நடைபெறும் அகாதமி விருதுகள் வழங்கும் விழாவாகும். இவ்விழா 2022ஆம் ஆண்டு உலகளவில் வெளியானத் திரைப்படங்களை கவுரவிக்கும் விதமாக இருபத்தி நான்கு பிரிவுகளில் வழங்கப்படும் இவ்விருதுகளில் சிறந்த திரைப்படமாக *எவரிதிங் எவரிவேர் ஆல் அட் ஒன்சு* என்ற திரைப்படம், மற்றும் *தி எலிபெண்ட் விசுபெரர்சு* என்னும் தமிழ் மொழித் திரைப்படம் சிறந்த ஆவணக் குறும்படமாகத் தேர்வு செய்யப்பட்டது. இவ்விழாவை *ஜிம்மி கிம்மெல்* தொகுத்து வழங்கினார். மேலும் இவர் ஏற்கனவே 2017, 2018, மற்றும் 2023ஆம் ஆண்டுகளுக்கான 89ஆவது, 90ஆவது மற்றும் 95ஆவது ஆகிய விழாக்களைத் தொகுத்து வழங்கி இவர் மூன்றாவது முறையாக அகாதமி விருது வழங்கும் விழாவை தொகுத்து வழங்க அழைக்கப்பட்டதை பெருமையாக கருதுகின்றார்.
# விஜய லட்சுமி எமானி

**விஜய லட்சுமி எமானி** ( மே 14, 1957 - ஜனவரி15, 2009) ஒரு இந்திய அமெரிக்க சமூக ஆர்வலர் ஆவார், இவர்,குடும்ப வன்முறைக்கு எதிரான தனது பணிக்காக அறியப்பட்டார், மேலும் ஓஹியோவின் கிளீவ்லேண்டில் உள்ள இந்திய அமெரிக்க சமூகத்தில் குடிமைத் தலைவராக இருந்தார். வடகிழக்கு ஓஹியோ தெலுங்கு சங்கத்தில் தொடங்கி, அதைத் தொடர்ந்து இந்திய சமூக சங்கங்களின் கூட்டமைப்பு மற்றும் கிரேட்டர் கிளீவ்லேண்ட் ஆசிய சமூகத்துடன், இவர் இந்திய சமூகத்தின் கூட்டமைப்பின் தலைவராகவும், இந்திய சமூக சங்கங்களின் கூட்டமைப்பு (FICA) குழு உறுப்பினராகவும் இருந்தார். 2011 ஆம் ஆண்டில், அமெரிக்காவின் இரண்டாவது மிக உயர்ந்த குடிமக்கள் விருதான ஜனாதிபதி குடிமக்கள் பதக்கம் இவருக்கு மரணத்திற்குப் பின் வழங்கப்பட்டது
# விஜய லட்சுமி எமானி

## ஆரம்ப வாழ்க்கை மற்றும் கல்வி

எமானி ஆந்திரப் பிரதேசத்தில் உள்ள கர்னூலில் இந்துராணி மற்றும் ஜி.வெங்கடரமண ரெட்டிக்கு மகளாகப் பிறந்தார். ஹைதராபாத்தில் உள்ள உஸ்மானியா பல்கலைக்கழகத்தில் பட்டம் பெற்ற பிறகு 1986 இல் அமெரிக்கா சென்றார். ஓஹியோவில் உள்ள கிளீவ்லேண்ட் மாநில பல்கலைக்கழகத்தில் கணினி அறிவியலில் முதுகலைப் பட்டம் பெற்றார்.
# விஜய லட்சுமி எமானி

## தொழில்

ஒற்றைப் பெற்றோராக, இவர் இதே போன்ற சூழ்நிலைகளில் உள்ளவர்களுக்காக ஆதரவு குழுக்களைத் தொடங்கினார். எமானியின் முக்கிய குறிக்கோளானது, அமெரிக்காவில் உள்ள இந்திய-அமெரிக்கர்களுக்கு சமூக அவமதிப்பைக் கடக்க உதவுவதாகும். அமெரிக்காவில் குடியேறிய சமூகங்களுக்குள் குடும்ப வன்முறை பரவுவது பற்றிய விவாதத்தையும் இவர் தொடங்கினார். எமானி 2002 - 2006 வரை இந்திய கலாச்சார பூங்காவை நிர்மாணிப்பதில் தனது பணியின் மூலம் கிளீவ்லேண்ட் கலாச்சார பூங்காவிற்கு புத்துயிர் கொடுப்பதில் முக்கிய பங்காற்றினார். ஓஹியோவின் கிளீவ்லேண்டில் உள்ள ராக்ஃபெல்லர் பூங்காவில் உள்ள இந்திய கலாச்சார பூங்காவின் கட்டுமானம் ஆறு பாரம்பரிய தூண்களுடன் ஒரு வட்ட தோட்ட இடத்தையும், 2006 இல் நிறுவப்பட்ட மகாத்மா காந்தியின் சிலையையும் கொண்டுள்ளது, இந்தச் சிலை கவுதம் பால் என்பவரால் செதுக்கப்பட்டது.
# விஜய லட்சுமி எமானி

## இறப்பு

எமானி 2009 ஆம் ஆண்டு தனது
# ஜோரவர்சிங் ஜாதவ்

**ஜோரவர்சிங் ஜாதவ்** (பிறப்பு- 10 ஜனவரி 1940) ஒரு இந்திய நாட்டுப்புறவியலாளர் மற்றும் குஜராத்தைச் சேர்ந்த நாட்டுப்புறக்கலைகளின் சார்பாளர் ஆவார். குழந்தைப் பருவத்திலேயே நாட்டுப்புற கலாச்சாரம் சார்ந்த திறமைகளை வெளிப்படுத்தியப்பிறகு அகமதாபாத்திலுள்ள வரலாறு மற்றும் பண்பாடு தொடர்பான கல்வியைக் கற்றார். நாட்டுப்புற கலைகளின் முன்னேற்றத்திற்காக குஜராத் லோக் கலா என்னும் அமைப்பை நிறுவினார். 2019ம் ஆண்டில் இவருக்கு பத்ம ஸ்ரீ விருது வழங்கப்பட்டது. தற்போது சங்கீத நாடக அகாதெமியின் துணைத்தலைவராக பதவி வகித்து வருகிறார்.
# ஜோரவர்சிங் ஜாதவ்

## ஆரம்பகால வாழ்க்கை

ஜாதவ் ஜனவரி 10 1940இல் தன்துக்கா அருகில் ஆர்க்கு என்னும் கிராமத்தில் (தற்போதைய அகமதாபாத் மாவட்டம், குஜராத்) காரடியா ராஜபுத்ர ஜாகிர்தார் குடும்பத்தில் பிறந்தவர். தனுபாய் மற்றும் ஹலுபாய் ஆகியோர் இவரது பெற்றோராவர். ஆறு குழந்தைகளில் இரண்டாவது குழந்தையாகப் பிறந்தவர். இவர் தனது சிற்றன்னை கங்காபாயால் வளர்க்கப்பட்டவர்.
# ஜோரவர்சிங் ஜாதவ்

## பணி வாழ்க்கை

ஜாதவ் தனது முதுகலைப்படிப்பை முடித்த பிறகு, அகமதாபாத்தில் உள்ள சரஸ்பூரில் உள்ள பள்ளியில் குஜராத்திய மொழி ஆசிரியராக பணியிலமர்ந்தார். பின்னர், புனித சேவியர் கல்லூரியில் பகுதி நேர விரிவுரையாளராகப் பணியாற்றினார். 1964 இல் குஜராத் மாநில கூட்டுறவுத்துறையில் சக்கார் என்னும் வார இதழில் பதிப்பாசிரியராக பணியாற்றினார். பின்னர், 1994ல் தலைமை நிர்வாக அதிகாரியாக பதவி உயர்வு பெற்று 1998இல் பணி ஓய்வு பெற்றார். ஜாதவ், கிராமசுயராஜ் என்னும் மாத இதழில் ஆசிரியராகவும் பதிப்பாளராகவும் இருந்தார்.
# ஜோரவர்சிங் ஜாதவ்

## பணிகள்

2019 ஆம் ஆண்டு வரை, ஜாதவ் நாட்டுப்புற இலக்கியம், நாட்டுப்புற கலாச்சாரம் மற்றும் நாட்டுப்புற கலைகள் தொடர்பாக 94 படைப்புகளை எழுதி தொகுத்துள்ளார்.
# ஜோரவர்சிங் ஜாதவ்

## குடும்பம்

ஜாதவ் 1963 ஆம் ஆண்டு மே மாதம் வதன்சிங் சாவ்தாவின் மகளான சஜ்ஜன்குன்வரை மணந்தார். 1968 இல் அவரது மனைவி விபத்தில் இறப்பதற்கு முன் அவர்களுக்கு இரண்டு மகள்கள் இருந்தனர். ஜாதவ் பின்னர் 1969 இல் பெத்தாபாய் சோலங்கியின் மகளான ஹேம்குன்வரை மணந்தார்; அவர்களுக்கு இரண்டு மகள்கள் மற்றும் ஒரு மகன் இருந்தனர்.
# கர்பி மக்கள்

**கர்பி மக்கள் அல்லது மிகிர் மக்கள்** வடகிழக்கு இந்தியாவில் உள்ள முக்கியப் பழங்குடி சமூகங்களில் ஒன்றாகும். இப்பழங்குடி மக்களில் பெரும்பான்மையோர் அசாம் மாநிலத்தின் மேற்கு கர்பி அங்லோங் மற்றும் கிழக்கு கர்பி அங்லோங் மலை மாவட்டங்கள் அதிகம் வாழ்கின்றனர்.
# கர்பி மக்கள்

## சொற்பிறப்பியல்

கர்பி என்ற சொல்லின் தோற்றம் தெரியவில்லை. வரலாற்று ரீதியாகவும், வம்சாவளியின் அடிப்படையிலும் அவர்கள் தங்களை அர்லெங் (கர்பி மொழியில் "மனிதன்") என்றும் மற்றவர்களால் *கர்பி* என்றும் அழைக்கப்பட்டனர். *மிகிர்* என்ற சொல் இப்போது இழிவாகக் கருதப்படுகிறது. கர்பி மொழியில் மிகிர் என்ற சொல்லுக்கு உறுதியான பொருள் இல்லை. மிகிர் என்பதன் மிக நெருக்கமான பொருள் "மேகார்" (ஆங்கிலம்: மக்கள்) என்பதிலிருந்து பெறப்பட்டதாகக் கூறலாம்..
# கர்பி மக்கள்

## கண்ணோட்டம்

கர்பி சமூகம் என்பது இந்திய மாநிலமான அசாம் மாநிலத்தின் மேற்கு கர்பி அங்லோங் மற்றும் கிழக்கு கர்பி அங்லோங் மலை மாவட்டங்களில் பெரும்பான்மையாக வாழும் பழங்குடி மக்கள் ஆவார். கர்பி அங்லோங் மாவட்டங்கள் தவிர கர்பி மக்கள் வசிக்கும் பகுதிகளில் *டிமா ஹசாவ்*, காமரூப பெருநகரம், ஹோஜாய், மோரிகான், நாகோன், கோலாகாட், கரீம்கஞ்ச், லக்கிம்பூர், சோனித்பூர் மற்றும் அசாமின் பிஸ்வநாத் சாரியாலி மாவட்டங்கள்; அருணாச்சலப் பிரதேசத்தில் உள்ள பப்பும்பரே மாவட்டத்தின் பலிஜான் வட்டம்; மேகாலயாவின் ஜெயந்தியா மலைகள், *ரி போய்*, கிழக்கு காசி மலைகள் மற்றும் மேற்கு காசி மலை மாவட்டங்கள்; நாகாலாந்தில் உள்ள திமாப்பூர் மாவட்டம், வங்காள தேசததின் சில்ஹெட் மாவட்டங்களில் சிறிய அளவில் வாழ்கின்றனர். [6] மேகாலயா, மிசோரம் மற்றும் நாகாலாந்து போன்ற பிற இந்திய மாநிலங்களில் உள்ள கர்பிகள், இந்திய அரசியலமைப்பு 'மிகிர்' என்ற வகுப்பில் வைத்திருப்பதால், தங்களை பட்டியல் பழங்குடியினராக அடையாளப்படுத்த முடியவில்லை. 2011 மக்கள்தொகை கணக்கெடுப்பின்படி சுமார் 4 லட்சத்து 21 ஆயிரம் (4,21,156) மக்கள் தொகையுடன், கர்பிகள் ஒரு பெரிய சமூகமாக உள்ளனர்.
# கர்பி மக்கள்

## வரலாறு

கர்பி மக்கள் பேசும் கர்பி மொழி திபெத்திய-பர்மிய மொழிக் குடும்பத்தைச் சேர்ந்தவை.
கர்பி மக்களின் நாட்டுப்புறக் கதைகள் மூலம் அவர்கள் நீண்டகாலமாக காசிரங்கா பகுதிகளில் வாழ்ந்ததாக குறிக்கிறது. அசாம் மாநிலத்தின் மேற்கு கர்பி அங்லோங் மலைப்பகுதிகளில் சிதறிக் கிடக்கும் கல் நினைவுச்சின்னங்கள், ஒற்றைக்கல் மற்றும் பெருங்கல் கட்டமைப்புகள் உள்ளது. திமாசா கச்சாரி மன்னர்களின் ஆட்சியின் போது கர்பி மக்கள் மலைப்பகுதிகளுக்கு விரட்டப்பட்டனர். அவர்களில் சிலர் காசி மற்றும் செயிந்தியா மலைப்பகுதிகளில் உள்ள ஜெயந்தியா இராச்சியத்தில் தஞ்சம் அடைந்தனர். அகோம் இராச்சியத்தில் தஞ்சம் அடைந்த கர்பி மக்கள் பர்மியர்களின் தாக்குதலுக்கு உட்பட்டனர். அசாம் மீது படையெடுத்த பர்மிய இராச்சியத்தினர் கர்பி மக்கள் மீது மனிதாபிமானமற்ற அடக்குமுறைகளை நிகழ்த்தினர். கர்பிகள் ஆழமான காடுகளிலும், உயரமான மலைகளிலும் தஞ்சம் புகுந்தனர். கர்பிகளில் சிலர் மேற்கு அசாமுக்கு குடிபெயர்ந்தாலும், சிலர் பிரம்மபுத்திராவைக் கடந்து வடக்குக் கரையில் குடியேறினர்.
# கர்பி மக்கள்

## சமயம்

பெரும்பாலான கர்பிகள் இன்னும் தங்கள் கலாச்சார மற்றும் பாரம்பரிய தாக்கங்களுடன் முன்னோர் வழிபாடு & இயற்கை வழிபாட்டைக் கடைபிடிக்கின்றனர். மறுபிறவியில் நம்பிக்கை வைத்து முன்னோர்களை மதிக்கிறார்கள். பெரும்பாலான கர்பிகள் வைணவத்தின் மாறுபாடுகளுடன் இந்து சமயத்தைப் பின்பற்றுகிறார்கள். கர்பி சமயம் மற்றும் நம்பிக்கை முறையின் அடிப்படையில் சடங்குகளில் மூதாதையர் வழிபாடு, வீட்டு தெய்வங்கள் மற்றும் பிராந்திய தெய்வங்களின் வழிபாடு மற்றும் இறந்த மூதாதையர்களுக்கான சடங்குகளால் ஆனது. கர்பி மக்களில் சிலர் கிறித்துவம் பயில்கின்றனர்.
# கர்பி மக்கள்

## குலம்

கர்பி மக்கள் ஒரு ஆணாதிக்க சமூகம். அவர்கள் ஐந்து பெரிய குலங்கள் அல்லது கூறுகள் கொண்டவர்கள். அவை எங்டி (லிஜாங்), டெராங் (ஹன்ஜாங்), எங்கீ (எஜாங்), டெரோன் (க்ரோன்ஜாங்) மற்றும் டிமுங் (துங்ஜாங்) ஆகியவை மீண்டும் பல துணைக் குலங்களாகப் பிரிக்கப்பட்டுள்ளன.
# கர்பி மக்கள்

## திருமணம்

கர்பியில் உள்ள குலங்கள் வெளிப்படைத்தன்மை கொண்டவை. வேறுவிதமாகக் கூறினால், ஒரே குலத்தைச் சேர்ந்தவர்களுக்கு இடையேயான திருமணங்கள் அனுமதிக்கப்படுவதில்லை. ஏனெனில் அவர்கள் தங்களுக்குள் சகோதர சகோதரிகளாகக் கருதப்படுகிறார்கள். உறவினர் திருமணம் (மாமியார், தாய் மற்றும் தந்தையின் பக்கம்) மிகவும் விரும்பப்படுகிறது மற்றும் காதல் திருமணமும். நவீன கர்பி சமூகத்தில் ஏற்பாடு செய்யப்பட்ட திருமணங்கள் அரிதாகவே காணப்படுகின்றன. திருமணத்திற்குப் பிறகு, மணமகனோ அல்லது மணமகனோ தங்கள் குடும்பப் பெயரை மாற்ற மாட்டார்கள். அதாவது அவர்கள் தங்கள் அசல் குடும்பப் பெயரைத் தக்க வைத்துக் கொள்கிறார்கள். அதே காரணத்தால், ஒரே குலத்தைச் சேர்ந்தவர்கள் ஒருவரையொருவர் திருமணம் செய்து கொள்ள முடியாது. தம்பதியரின் குழந்தைகள் தங்கள் தந்தையின் குடும்பப் பெயரைப் பெறுவார்கள். வரதட்சணை என்ற கருத்து கர்பி மக்களிடத்திலும், வடகிழக்கு இந்தியாவின் பழங்குடி மக்களிடமும் இல்லை.
# கர்பி மக்கள்

## திருவிழாக்கள்

கர்பி மக்கள் பல பண்டிகைகளைக் கொண்டாடுகிறார்கள். அவற்றில் ஹச்சா-கெகன், சோஜுன், ரோங்கர், பெங் கார்க்லி, தோய் அசோர் ரிட் அசோர் மற்றும் போடோர் கெகுர் போன்ற சில திருவிழாக்கள் ஆண்டு முழுவதும் நடத்தப்படுகிறது. அவற்றில் சில வருடத்தின் ஒரு குறிப்பிட்ட நேரத்தில் நடத்தப்படுகிறது. பயிர்கள் விதைக்கப்படுவதற்கு பூமியில் மழை பொழியுமாறு கடவுளை வேண்டுவதற்காக *போத்தோர் கேகூர்* கொண்டாடப்படுகிறது. கிராம மக்கள் கடவுளுக்கு நன்றி செலுத்தும் வகையில் சனவரி 5 அல்லது பிப்ரவரி 5 ஆம் நாளன்று *ரோங்கர் திருவிழா* கொண்டாடப்படுகிறது.
# கர்பி மக்கள்

## இறப்பு

*சோமாங்கன்* ("தி-கர்ஹி" என்றும் அழைக்கப்படுகிறது) என்பது கர்பி மக்களின் இறப்புச் சடங்கு ஆகும். இது சமீபத்தில் அல்லது நீண்ட காலத்திற்கு முன்பு இறந்த குடும்ப உறுப்பினரின் ஆன்மாவின் அமைதி மற்றும் பாதுகாப்பான பாதைக்காக ஒரு குடும்பத்தால் செய்யப்படும் சடங்கு. இது இறந்த நபருக்கான இறுதி அஞ்சலியாகும். மேலும் எந்த ஒரு இறந்த ஆண்டும் மீண்டும் கொண்டாடப்படுவதில்லை.
# கர்பி மக்கள்

## ஆடை மற்றும் ஆபரணங்கள்

கர்பி மக்கள் தங்களுக்கென சொந்த பாரம்பரிய உடைகளைக் கொண்டுள்ளனர். பல்வேறு பொருட்கள் மற்றும் வடிவமைப்புடன் தென்கிழக்கு ஆசிய மக்களின் ஆடைகளுடன் மிகவும் ஒத்திருக்கிறது.  
பெண்களின் பாரம்பரிய உடையில் பினி, பெக்கோக், வாம்கோக் மற்றும் ஜிசோ ஆகியவை அடங்கும். பினி என்பது ஒரு வகை கருப்பு நிற பாவாடை மற்றும் இடுப்பில் பெல்ட்டால் கட்டப்பட்டிருக்கும். இது ஜாங்ரே, சாண்டோக், ஹொங்கி ராஞ்சோம், மார்போங் ஹோம்க்ரி, அஹி செரோப், சம்புருக்ஸோ அபினி, மெக்செரெக் போன்ற பல்வேறு வடிவமைப்புகளில் இருக்கலாம். பெகோக் என்பது வலது தோளில் கட்டப்பட்ட ஒரு சதுரத் துண்டு. *பே சர்பி* பொதுவாக வயதான பெண்களுக்கும், *பெ ஸ்லெங்*, *பெ ஜங்போங்* நடுத்தர வயது பெண்களுக்கும், *பெ டுப்ஹிர்சொ* இளம் பெண்களுக்கும். *வாம்கோக்* என்பது இடுப்பில் இறுகக் கட்டப் பயன்படும் கச்சை ஆகும். இது இரண்டு நீள முனைகளிலும் வண்ணமயமான விளிம்புகளைக் கொண்டுள்ளது மற்றும் அமெக்பி, அமெக்சோ, அபெர்மங், தோய்தெசூரி ஆங்பார், சுவே ஆர்வோ மற்றும் ஃபோங்லாங் ஆங்சு போன்ற வடிவமைப்புகளில் காணலாம். ஜிசோ என்பது வடிவமைப்புகளுடன் கூடிய நீண்ட கருப்பு துணி மற்றும் நீள முனையில் அலங்கரிக்கப்பட்ட விளிம்புகளை மூடுவதற்கு அணியப்படுகிறது. மார்பகங்கள் மூடுவதற்கு தற்போது இரவிக்கை ஆடை பயன்படுத்தப்படுகிறது.  
ஆண்களின் உடையில் சோய், போஹோ, ரிகோங் மற்றும் சேட்டர் ஆகியவை அடங்கும். சோய் என்பது ஆண்கள் அணியும் சட்டை ஆகும். *போஹோ* என்பது தலையைச் சுற்றி அணியப்படுகிறது அல்லது கழுத்தைச் சுற்றி அணியப் பயன்படுத்தப்படுகிறது. *ரிகோங்* என்பது வேலையின் போது ஆண்கள் அணியும் இடுப்புத் துணி. *சடோர்* என்பது ஆண்கள் இடுப்பைச் சுற்றி அணியும் ஒரு வெள்ளை வேட்டி ஆகும்.  
ஆபரணங்களைப் பொறுத்தவரை, கர்பி சமூகம் சில விதிகளைக் கொண்டுள்ளது. கர்பி பெண்கள் பொதுவாக ஆண்களுக்கு ஒதுக்கப்பட்ட தங்க ஆபரணங்களை அணிய அனுமதிக்கப்படுவதில்லை. ஆண்களை விட பெண்கள் அதிக ஆபரணங்களை அணிவதால், வெள்ளி அதிகமாக பயன்படுத்தப்படுகிறது. கர்பி பெண்கள் வெள்ளியில் கழுத்தில் அணியும் ஒரு தனித்துவமான ஆபரணம் லெக் ஆகும். கர்பி பெண்களும் *ரோய்* என்று அழைக்கப்படும் வளையல்களை அணிவார்கள். பெண்கள் தங்கள் காதுகளை அலங்கரிக்க அணியும் ஆபரணங்கள் *நோ தெங்பி* என்று அழைக்கப்படுகிறது.
# கர்பி மக்கள்

## பொருளாதாரம்

மலைப்பாங்கான பகுதிகளில் வசிக்கும் கர்பிகள் பாரம்பரியமாக ஜூம் சாகுபடியைச் செய்கிறார்கள். அதே சமயம் சமவெளிகளில் வசிப்பவர்கள் விவசாயம் மற்றும் கால்நடை வளர்ப்பில் ஈடுபடுவதன் மூலம் தங்கள் வாழ்வாதாரத்தை சம்பாதிக்கிறார்கள். அவர்கள் உணவு தானியங்கள், காய்கறிகள் மற்றும் அரிசி, சோளம், உருளைக்கிழங்கு, இனிப்பு உருளைக்கிழங்கு, மரவள்ளிக்கிழங்கு, பீன்ஸ், இஞ்சி மற்றும் மஞ்சள் போன்ற பழங்களை உள்ளடக்கிய பல்வேறு பயிர்களை வளர்க்கிறார்கள். அவர்கள் மிகவும் தன்னிறைவு பெற்றவர்கள் மற்றும் வெற்றிலை, பலா, ஆரஞ்சு, அன்னாசி, பேரிக்காய், பீச், பிளம் போன்றவற்றைக் கொண்ட வீட்டுத் தோட்டங்களைக் கொண்டுள்ளனர். இது அவர்களின் ஊட்டச்சத்து மற்றும் உணவுத் தேவைகளை பூர்த்தி செய்கிறது.
# கர்பி மக்கள்

## இதனையும் காண்க

- இந்தியாவின் பட்டியலிடப்பட்ட பழங்குடிகள்
# சோதகம் அம்மன்ன ராஜா

**சோ. அம்மன்ன ராஜா** அல்லது **சோதகம் அம்மன்னா ராஜா** (*Chodagam Ammanna Raja*)(6 சூன் 1909 - 22 பிப்ரவரி 1999) என்பவர் இந்தியச் சுதந்திர இயக்க ஆர்வலர் மற்றும் ஆந்திரப் பிரதேசத்தைச் சேர்ந்த மாநிலங்களவை உறுப்பினர் ஆவார்.
# சோதகம் அம்மன்ன ராஜா

## இளமை

1909ஆம் ஆண்டு சூன் 6ஆம் தேதி பண்டாரில் ஸ்ரீ கந்தம் வீரய்யா நாயுடு மற்றும் ஸ்ரீமதி நாகரத்தினம்மா ஆகியோருக்குப் மகளாகப் பிறந்தார் அம்மன்னா. இவர் பதினொரு குழந்தைகளில் ஒருவர். இவர் ராஜமன்றியில் கல்வி பயின்றார். 1932-ல் சென்னையில் இளங்கலை பட்டம் மற்றும் எல். டி. முடித்தார். இவரது தந்தை ஓய்வு பெற்ற பிறகு, இவர் சிறிது காலம் செகந்திராபாத் மற்றும் பாபட்லாவில் ஆசிரியராகப் பணியாற்றினார்.
# சோதகம் அம்மன்ன ராஜா

## அரசியல்

சரோஜினி நாயுடு மற்றும் துர்காபாய் தேஷ்முக் ஆகியோரின் ஆதரவுடன் இந்தியத் தேசிய காங்கிரசின் உறுப்பினராக ஏலூரு தொகுதியிலிருந்து 1937-ல் சென்னை சட்டமன்றத்தில் தேர்ந்தெடுக்கப்பட்டார். 1939 செப்டம்பரில் இரண்டாம் உலகப் போர் தொடங்கியவுடன், காங்கிரசு கட்சியின் அனைத்து உறுப்பினர்களும் சட்டமன்றத்திலிருந்து பதவி விலகினார்.  
சோதகம் அம்மன்ன ராஜா 1940ஆம் ஆண்டு மகாத்மா காந்தியுடன் சத்தியாகிரகப் போராட்டத்தில் பங்கேற்றார்.  
1946-ல் ஏலூரு தொகுதியிலிருந்து சென்னை சட்டமன்ற உறுப்பினராக மீண்டும் தேர்ந்தெடுக்கப்பட்டார். இவர் 1946 மற்றும் 1952க்கு இடையில் சென்னை சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். 1947-ல் தேவதாசி முறையை ஒழிக்கும் மசோதாவை நிறைவேற்ற முத்துலட்சுமி ரெட்டியுடன் இணைந்து போராடினார்.  
அம்மன்ன ராஜா 1955ஆம் ஆண்டு மேற்கு கோதாவரி மாவட்டத்தில் உள்ள அத்திலியிலிருந்து ஆந்திரப் பிரதேச சட்டமன்றத்திற்குத் தேர்ந்தெடுக்கப்பட்டார்.  
அம்மன்ன ராஜா 3 ஏப்ரல் 1962 முதல் ஏப்ரல் 2, 1968 வரை காங்கிரசு கட்சியின் நாடாளுமன்ற மாநிலங்களவை உறுப்பினராக இருந்தார். 1968ல் அரசியலிலிருந்து விலகி, பெண்கள் நலனுக்காக அயராது பாடுபட்டார். 1977 ஆந்திரப் பிரதேச சூறாவளியின் போது பேரழிவிற்குள்ளான பலருக்கு அம்மன்ன ராஜா உதவினார்.  
அம்மன்ன ராஜாபல குழந்தைகளுக்குக் கல்வி கற்பித்தார். இல்லையெனில் இவர்கள் சிறு வயதிலிருந்தே வேலை செய்ய வேண்டிய கட்டாயம் ஏற்பட்டிருக்கும். இந்தப் பிள்ளைகள் இப்போது கல்வியின் காரணமாகச் சிறந்த தொழில் வாய்ப்புகளைப் பெற்றுள்ளனர். இவர்களில் ஒருவர் இன்று இந்திய ராணுவத்தில் அதிகாரியாக பணியாற்றி வருகிறார்.
# சோதகம் அம்மன்ன ராஜா

## குடும்பம்

அம்மன்ன 27 ஆகத்து 1940 அன்று சிறீ சோதகம் ஜனார்த்தன ராவை மணந்தார். இவர்களுக்கு ஊர்மிளா என்ற மகளும் கிஷோர் என்ற மகனும் இருந்தனர். சோதகம் ஜனார்தன் ராவ் இந்தியாவின் பஞ்சாபில் உள்ள பக்ரா நங்கல் அணை திட்டத்தில் தலைமை குடிமைப் பொறியாளராக இருந்தார். அம்மன்ன ராஜா 22 பிப்ரவரி 1999 அன்று இந்தியாவின் செகந்திராபாத்தில் இறந்தார்.
# தோலா சென்

**தோலா சென்** (பிறப்பு 26 மார்ச் 1967
# தோலா சென்

## கல்வி

தோலா சென் 1990ஆம் ஆண்டு கொல்கத்தா, கொல்கத்தா பல்கலைக்கழகத்தில் கணிதத்தில் இளம் அறிவியல் பட்டம் பெற்றுள்ளார். இவர் தெகாரியா, ராஜர்காட்டில் வசிக்கிறார்.
# தோலா சென்

## அரசியல்

தோலா சென் 2014 இந்திய பொதுத் தேர்தலில் அசன்சோல் மக்களவைத் தொகுதியில் அகில இந்திய திரிணாமுல் காங்கிரசு வேட்பாளராக நிறுத்தப்பட்டார்.  
இவர் மேற்கு வங்கத்திலிருந்து இந்திய நாடாளுமன்றத்தின் மேல் சபையான மாநிலங்களவைக்குத் தேர்ந்தெடுக்கப்பட்டார்.  
21 செப்டம்பர் 2020 அன்று, தோலா சென் மற்றும் ஏழு மாநிலங்களவை உறுப்பினர்களும் மாநிலங்களவையில் ஆவணங்களைக் கிழித்து, ஒலிவாங்கிகளை உடைத்து, இருக்கையின் மீது நின்று, மாநிலங்களவையின் துணைத் தலைவரை நோக்கிக் கூச்சலிட்டதன் மூலம் இவர்கள் அத்துமீறி நடந்துகொண்டதற்காக மாநிலங்களவையிலிருந்து இடைநீக்கம் செய்யப்பட்டனர். இவர்களின் செயலுக்குப் பல தலைவர்கள் கண்டனம் தெரிவித்தனர்.
# சுமித்ரா வால்மீகி

**சுமித்ரா வால்மீகி** (*Sumitra Valmiki*)(பிறப்பு: சனவரி 1, 1955) என்பவர் இந்திய அரசியல்வாதியும் மத்தியப் பிரதேசத்திலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினர் ஆவார். இவர் பாரதிய ஜனதா கட்சியின் மத்தியப் பிரதேச பிரிவின் துணைத் தலைவர் ஆவார்.
# சுமித்ரா வால்மீகி

## பணி

சுமித்ரா வால்மீகி 1993-ல் மத்தியப் பிரதேச பாரதிய ஜனதா கட்சியின் உறுப்பினரானார். 1999ஆம் ஆண்டில், அவர் முதல் முறையாக மத்தியப் பிரதேசத்தின் ஜபல்பூர் பகுதி உறுப்பினராகத் தேர்ந்தெடுக்கப்பட்டார். 2004-ல், இவர் மீண்டும் இரண்டாவது முறையாக உறுப்பினராகத் தேர்ந்தெடுக்கப்பட்டார்.  
2006-ல், சுமித்ரா வால்மீகி மத்தியப் பிரதேசத்தின் ஜபல்பூர் மகளிர் அணியின் நகரத் தலைவரானார். இதே ஆண்டில், மத்தியப் பிரதேசத்தின் ஜபல்பூர் மாநகராட்சியின் துணைத் தலைவராகவும் தேர்ந்தெடுக்கப்பட்டார். 2014ஆம் ஆண்டில், மத்தியப் பிரதேசத்தின் ஜபல்பூரில் வெற்றி பெற்று மீண்டும் மாநகர உறுப்பினராக மீண்டும் தேர்ந்தெடுக்கப்பட்டார், மேலும் இவர் மத்தியப் பிரதேசத்தின் ஜபல்பூர் மாநகராட்சியின் தலைவராகவும் தேர்ந்தெடுக்கப்பட்டார்.
# சுமித்ரா வால்மீகி

## ஆரம்ப கால வாழ்க்கை

சுமித்ரா வால்மீகி, மத்தியப் பிரதேசத்தின் படன்-தெஹ்சில் ஜபல்பூர் மாவட்டத்தில் உள்ள சாபுராவில் தலித் சாதிக் குடும்பத்தில் பிறந்தார். அரசாங்க பள்ளியில் பள்ளிப்படிப்பை முடித்தார். சாபுரா பள்ளி, பதான்-தெகசில் ஜபல்பூர் மாவட்டம், மத்தியப் பிரதேசம் மற்றும் ஜபல்பூர் மாவட்டத்தில் உள்ள அரசு கல்லூரியில் இளங்கலை பட்டம் பெற்றார். இவர் தனது பட்டப்படிப்பை முடித்த பிறகு, தனது பகுதியில் உள்ள பெண்களுக்கு அதிகாரமளிப்பதற்கான தையல் வகுப்பை கற்பித்தார். இவர் சட்ட அறிவையும் கொண்டவர். அப்பகுதியின் பெண்கள் நலனுக்காகத் தொடர்ந்து போராடுகிறார். பெண்கள் நலன் சார்ந்த பிரச்சனைகள் மற்றும் அவர்களின் பகுதி தொடர்பான பிற பிரச்சனைகளைத் தீர்த்து வைப்பதில் இவரது சமூக அர்ப்பணிப்பு இவரைப் பிரபலமாக்கியது.
# சம்பத்திய உய்கே

**சம்பத்திய உய்கே** (*Sampatiya Uikey*)(பிறப்பு 4 செப்டம்பர் 1967) என்பவர் இந்திய அரசியல்வாதி ஆவார். மத்தியப் பிரதேசத்தைச் சேர்ந்த இவர் பாரதிய ஜனதா கட்சியின் பழங்குடித் தலைவர் ஆவார். 31 சூலை 2017 அன்று, மத்திய அமைச்சர் அனில் மாதவ் தவேவின் மறைவால் நடைபெற்ற இடைத்தேர்தலில் மத்தியப் பிரதேச மாநிலத்திலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார். இவரது பதவிக்காலம் 29 சூன் 2022 அன்று முடிவடைந்தது.  
மத்திய பிரதேச மாநிலம், மண்டலா மாவட்டத்தில் உள்ள மாவட்ட பஞ்சாயத்துத் தலைவராகவும் சம்பத்திய உய்கே இருந்துள்ளார்.  
சம்பத்திய உய்கே சார்ந்துள்ள பாரதிய ஜனதா கட்சி 58 உறுப்பினர்களுடன் மாநிலங்களவையில் மிகப்பெரிய கட்சியாக மாறியுள்ளது. இந்தியத் தேசிய காங்கிரசை ஒரு இடத்தில் முந்தி, சம்பாத்திய உய்கே 4 ஆகத்து 2017 அன்று மூத்தோர் சபையின் உறுப்பினராகப் பதவியேற்றார்.
# சாகிப் ராமாராவ் கந்தாரே

**சாகிப் ராமாராவ் கந்தாரே** (பிறப்பு – ஜூலை 5, 1962) ஒரு இந்தியவியலாளர், நாட்டுப்புறவியலாளர், விமர்சகர் ஆவார். மராத்திய கவிதைகளில் பரிசோதனை முயற்சிகளை மேற்கொண்ட கவிஞர் ஆவார்.  
கந்தாரே மராத்திய நாடகங்களில் நனவோடை உத்திகளை மேற்கொண்டவர் ஆவார்.
மராத்யஞ்ச சமாஜிக் ஸம்ஸ்க்ருதிக் இதஸ் என்னும் தனது சமூக பண்பாட்டு வரலாற்று நூலின் மூலம், வரலாற்று ஆய்வின் புதிய கிளையை தொடங்கி வைத்தார்.
# சாகிப் ராமாராவ் கந்தாரே

## பணிகள்

கந்தாரே இந்தியாவில் 1993இல், பல்துறைகளுக்கிடையிலான ஆய்வை முதன்முதலில் அறிமுகப்படுத்தியவர் ஆவார். மேலும், நாட்டுப்புறவியல் திறனாய்வு எனும் துறையையும் கலை இலக்கியத்திற்கு உருவாக்கி அளித்துள்ளார்.
# சாகிப் ராமாராவ் கந்தாரே

## விருதுகள்

கந்தாரே மகாராஷ்டிர அரசின் சிறந்த இலக்கிய விருதினை 2002இல் தனது ஆட்டா உஜ்டால் எனும் நூலிற்காகவும், 2003இல் லோக்சாகித்ய சப்தா அனி பிரயோக் எனும் படைப்பிற்காகவும் பெற்றார்.
2008இல் மராத்யஞ்ச சமாஜிக் ஸம்ஸ்க்ருதிக் இதிஹாஸ் எனும் நூலிற்காகவும் 2009இல் புத்த சாதகம் எனும் நூலிற்காகவும் மகாராஷ்டிர அரசின் சிறந்த இலக்கிய விருதினைப் பெற்றார். and in 2009 for the book *Buddha Jatak*.
2004ம் ஆண்டில் கந்தாரே, மகாராஷ்டிர அரசாங்கத்தால் தனது கற்பித்தல் திறனுக்காக கௌரவிக்கப்பட்டார்.
# சாகிப் ராமாராவ் கந்தாரே

## பதிப்பித்த நூல்கள்

### கவிதை நூல்

- ராத்திரிச்ய கவிதா (1991)
# சாகிப் ராமாராவ் கந்தாரே

## பதிப்பித்த நூல்கள்

### நாடகங்கள்

- மூளை புற்றுநோய் (1990)
- ஆதா உஜாடெல் (2002)
# சாகிப் ராமாராவ் கந்தாரே

## பதிப்பித்த நூல்கள்

### திறனாய்வு

- ஸ்வாட்-அஸ்வத் (1988)
- லேக் ஆலேக் (1991)
- அட்லே ஆவாஜ் (ISBN 81-89730-17-7) (2009)
# சாகிப் ராமாராவ் கந்தாரே

## பதிப்பித்த நூல்கள்

### சுயசரிதை

- முக்தாய் (1992)
# சாகிப் ராமாராவ் கந்தாரே

## பதிப்பித்த நூல்கள்

### மொழியியல்

- வியாவஹாரிக் மராத்தி (ISBN 81-87043-81-4) (2002)
- வியாவஹாரிக் மராத்தி-II (ISBN 81-89730-11-8) (2003)
# சாகிப் ராமாராவ் கந்தாரே

## பதிப்பித்த நூல்கள்

### நாட்டுப்புறவியல் ஆராய்ச்சி

- ஏகா லோக்கதேச்சா அப்யாஸ் (ISBN 81-89730-12-6) (2003)
- ஆராத்யஞ்சி லோக்கானி (ISBN 81-89730-13-4) (2003)
- சும்ப்ரான்: சங்கலன் அனி ஷோத் (ISBN 81-89730-14-2) (2003)
- லோக்சாகித்ய சங்கலன் அனி ஷோத் (2004)
- லோக்சாஹித்ய சப்தா அனி பிரயோக் (ISBN 81-7774-062-8) (2003)
- ஒலகா பாரா (2006)
- லோக்நாத்ய பரம்பரா (ISBN 81-89730-16-9) (2009)
- பாரதிய க்ருஷிச்சி லோக்ஸன்ஸ்க்ருதி (ISBN 978-81-905009-8-2) (2009)
- லோக்சாஹித்யாபயாஸ் (ISBN 978-81-89730-25-3) (2014)
# சாகிப் ராமாராவ் கந்தாரே

## பதிப்பித்த நூல்கள்

### இடைநிலை ஆராய்ச்சி

- மராத்தியஞ்சா சமாஜிக் சமஸ்கிருதிக் இதிஹாஸ் (2008)
- புத்த ஜாதக் தொகுதி. 1 (ISBN 978-81-905009-6-8) (2009)
- பாரதிய க்ருஷிஸஸ்கிருதி (ISBN 978-81-905009-9-9) (2013)
- ஷெட்டி, ஷெடகாரி மற்றும் ஷரத் பவார் (ISBN 978-81-89730-27-7) (2014)
# சாகிப் ராமாராவ் கந்தாரே

## பதிப்பித்த நூல்கள்

### இலக்கிய ஆராய்ச்சி

- சிவாஜி மகாராஜான்சா போவாடா (ISBN 978-81-905009-2-0) (2008)
- நிஜம்கலின் மராத்வாடி சாஹித்யா (ISBN 81-89730-18-5) (2010)
தொகுக்கப்பட்ட தொகுதிகள்
- கேசவாயன் (1993)
- பிரச்சின் மராத்தி கவிதா (2002)
- சுவர்ணமஹோத்சவி மகாராஷ்டிரா (ISBN 81-89730-10-X) (2010)
# ஆளும் பல்லக்கு

**ஆளும் பல்லக்கு** என்பது இந்து சமய கோயில்களில் உற்சவர் வீதியுலா செல்லும் பல்லக்கு ஆகும்.  
ஆளும் பல்லக்கு திருமால் மற்றும் சிவாலயங்களில் பயன்பாட்டில் உள்ளது.
# ஆளும் பல்லக்கு

## ஆளும் பல்லக்கு அமைப்பு

பல்லக்கின் முன்புறத்தில் இருவர் தண்டினை சுமப்பது போலவும், பின்புறத்தில் இருவர் பல்லக்கின் தண்டினை சுமப்பது போலவும் உள்ளது. சுமப்பவர்களின் சிலைகள் அக்கால மனிதர்களைப் போல உடை அணிந்துள்ளனர்.
# ஆளும் பல்லக்கு

## இவற்றையும் காண்க

அதிகார நந்தி வாகனம்
# மலேசிய அவசரகால அறிவிப்பு 2021

**மலேசிய அவசரகால அறிவிப்பு 2021** (மலாய்: *Proklamasi Darurat Malaysia 2021*; ஆங்கிலம்: *Malaysian Proclamation of Emergency 2021*) என்பது மலேசியாவில் கோவிட்-19 தொற்றுநோய் பரவுவதைத் தடுப்பதற்காக, 2021 சனவரி 12-ஆம் தேதி, மலேசியாவின் பேரரசர் சுல்தான் அப்துல்லா (*Yang di-Pertuan Agong of Malaysia Al-Sultan Abdullah*) அவர்களால் அறிவிக்கப்பட்ட அவசரகால அறிவிப்பு ஆகும்.  
இந்தப் பிரகடனம் 2021 சனவரி 12-ஆம் தேதி தொடங்கி 2021 ஆகத்து 1-ஆம் தேதி வரை மலேசியா முழுமைக்கும் அமலில் இருந்தது. ஆனால் சரவாக் மாநிலத்தில் மட்டும், மற்ற மாநிலங்களைப் போல் அல்லாமல், 2021 ஆகத்து 1-ஆம் தேதி அந்தப் பிரகடனம் நீக்கப்படவில்லை.  
2021-ஆம் ஆண்டு சரவாக் மாநிலத் தேர்தல் 2021 (*Sarawak State Election 2021*) நடைபெறுவதை ஒத்திப் படுத்துவதற்காக அந்தப் பிரகடனம் சரவாக் மாநிலத்தில் மட்டும் நீட்டிக்கப்பட்டது. இருப்பினும், அந்தப் பிரகடனம் பின்னர் 2021 நவம்பர் 3-ஆம் தேதி சரவாக் மாநிலத்தில் நீக்கப்பட்டது.
# மலேசிய அவசரகால அறிவிப்பு 2021

## பொது

### காலக்கோடு

2020-ஆம் ஆண்டு அக்டோபர் மாதத்தில் மலேசியா முழுவதும் கோவிட்-19 பெருந்தொற்றின் தாக்கங்கள் அதிகரித்த வண்ணம் இருந்தன.  
இதனைக் கருத்தில் கொண்டு 2020 அக்டோபர் 25-ஆம் தேதி, மலேசியாவின் அரசியலமைப்பு பிரிவு 150 (1) இன் படி (*Article 150(1) of the Federal Constitution of Malaysia*); மலேசியாவில் ஓர் அவசரகால நிலையை (*Proclamation of Emergency*) அறிவிப்புச் செய்யுமாறு; மலேசியாவின் மாமன்னர் சுல்தான் அப்துல்லாவை, பிரதமர் முகிதீன் யாசின் கேட்டுக் கொண்டார். எனினும் அந்தக் கோரிக்கையை மாமன்னர் நிராகரித்தார்.
# மலேசிய அவசரகால அறிவிப்பு 2021

## பொது

### இடைத்தேர்தல்கள்

2020 டிசம்பர் 16-ஆம் தேதி, சபா புகாயா தொகுதியிலும் (*Bugaya Constituency*), 2021 சனவரி மாதம், பேராக் கிரிக் தொகுதியிலும் (*Gerik Constituency*) நடைபெற இருந்த இடைத்தேர்தல்களை நிறுத்த பிரதமர் முகிதீன் யாசின் அவசரகால நிலையை அறிவித்தார்.  
மலேசியாவின் மாமன்னர் சுல்தான் அப்துல்லா அந்த அறிவிப்பிற்கு ஒப்புதல் அளித்தார். மேலும் இந்த இரண்டு தேர்தல் தொகுதிகளிலும் அவசரகால நிலையை அறிவித்தார்.
# மலேசிய அவசரகால அறிவிப்பு 2021

## பொது

### கோவிட் பெருந்தொற்றின் மூன்றாவது அலை

இது கோவிட்-19 பெருந்தொற்றின் மூன்றாவது அலைக்கு (*Third Wave of COVID-19*) ஒரு முற்றுப்புள்ளி வைப்பதற்கான முன்னோடியாக இருந்தது. அத்துடன் 2020 டிசம்பர் 16-ஆம் தேதி வரையில் கோவிட்-19 பெருந்தொற்றினால் மலேசியாவில் மொத்தம் 422 இறப்புகள்; 86,000 பேருக்கு பாதிப்புகள்.  
2021 சனவரி 12-ஆம் தேதி, மாமன்னர் சுல்தான் அப்துல்லா, கோவிட்-19 பரவுவதைத் தடுக்கவும், பிரதமர் முகிதீன் யாசின் தலைமையிலான பெரிக்காத்தான் நேசனல் (*Perikatan Nasional*) அரசாங்கத்தின் அரசியல் நெருக்கடிகளுக்குப் பதிலளிக்கும் வகையிலும்; 2021 ஆகத்து 1-ஆம் தேதி வரை மலேசியா முழுமைக்கும் அவசரகால நிலையைப் பிரகடனம் செய்தார்.  
இந்த அவசரகாலப் பிரகடனத்தின் கீழ், நாடாளுமன்றம் மற்றும் தேர்தல்கள் இடைநிறுத்தம் செய்யப்பட்டன. அதே நேரத்தில், நாடாளுமன்ற விவாதங்கள் இல்லாமலும்; மற்றும் நாடாளுமன்ற வாக்கெடுப்புகள் இல்லாமலும்; சட்டங்களை அறிமுகப் படுத்துவதற்கான அதிகாரத்தை மலேசிய அரசாங்கம் பெற்றது (*Malaysian government was empowered to introduce laws without parliamentary debate and voting*).
# மலேசிய அவசரகால அறிவிப்பு 2021

## சர்ச்சைகள்

இருப்பினும், மலேசியாவின் சில அரசியல் கட்சிகள், குறிப்பாக எதிர்கட்சிகள்; அவசரகாலப் பிரகடனத்தின் உண்மையான நோக்கத்தை மறுதலிப்புச் செய்தன. அதாவது கோவிட்-19 தொற்றுநோயை கட்டுப்படுத்துவதற்காக இந்த அவசரகால அறிவிப்பு வெளியிடப்பட்டதா அல்லது அரசியல் உந்துதலால் செய்யப்பட்டதா எனும் கோரிக்கைகளை முன்வைத்தன.  
அந்தக் கட்டத்தில் மலேசிய நாடாளுமன்றத்தின், டேவான் ராக்யாட் (*Dewan Rakyat*) மக்களவையில், பெரிக்காத்தான் நேசனல் (*Perikatan Nasional*) அரசாங்கம், குறுகிய பெரும்பான்மையைப் பெற்று இருந்தது.  
இதற்கிடையில், கோவிட்-19 அச்சுறுத்தலை மேலும் பரப்பக்கூடிய எந்தவொரு தேர்தலையும் நடத்தக்கூடாது என்றும்; கோவிட்-19 தொற்றுநோய் கட்டுப்பாட்டிற்குள் வரும் வரை அவசரகால நிலை தொடர வேண்டும் என்றும்; ஆதரவாளர்கள் ஆதரவு தெரிவித்தனர்.
# மலேசிய அவசரகால அறிவிப்பு 2021

## சர்ச்சைகள்

### நாடாளுமன்ற இடைநிறுத்தம்

அவசரகாலச் சூழ்நிலையில் நாடாளுமன்றக் கூட்டத் தொடரை (*Parliamentary Session*) மூட முடிவு செய்தது மலேசிய அரசியல்வாதிகளிடையே பெரும் சர்ச்சையாக மாறியது. நாட்டின் நலனுக்காக நாடாளுமன்றக் கூட்டத் தொடரை மீண்டும் திறக்க வேண்டும் என்று எதிர்க்கட்சிகள் போராட்டங்கள் செய்தன; அத்துடன் ஆளும் பெரிக்காத்தான் நேசனல் அரசாங்கத்திற்கு அழுத்தங்களையும் கொடுத்தன.  
இருப்பினும், அவசரகாலச் சூழ்நிலையில் நாடாளுமன்றக் கூட்டத் தொடரை இடை நிறுத்தம் செய்ததற்கு பலர் ஆதரவு தெரிவித்தனர். நாடாளுமன்றக் கூட்டத் தொடரை நிறுத்தி வைப்பதன் மூலம் அரசியல்வாதிகளையும்; மற்றும் நாடாளுமன்ற ஊழியர்களையும்; கோவிட்-19 அச்சுறுத்தலில் இருந்து பாதுகாக்கலாம் என்று ஆதரவாளர்கள் கூறினர்.
# மலேசிய அவசரகால அறிவிப்பு 2021

## சர்ச்சைகள்

### அவசரகாலச் சட்டம் மற்றும் பேச்சு சுதந்திரம்

2021 மார்ச் மாதம் மலேசிய நாடாளுமன்றத்தில் இயற்றப்பட்ட **அவசரகால (அத்தியாவசிய அதிகாரங்கள்) (எண். 2) அவசரச் சட்டம் 2021** (**Emergency (Essential Powers) (No. 2) Ordinance 2021**) என்பது, கோவிட்-19 தொற்றுநோய் தொடர்பாக உண்மைக்குப் புறம்பான செய்திகள் பற்றிய ஓர் அவசரகாலச் சட்டம் ஆகும்.  
(*The Emergency (Essential Powers) (No. 2) Ordinance 2021 enacted in March 2021 is an ordinance that emphasizes the issue of untrue news regarding the COVID-19 pandemic. However, the ordinance raises concerns about any abuse of the ordinance that could affect the freedom of speech of Malaysians, especially in the country's ongoing political crisis.*)  
இருப்பினும், மலேசியர்களின் பேச்சு சுதந்திரத்தை பாதிக்கக்கூடிய, குறிப்பாக நாட்டில் நிலவும் அரசியல் நெருக்கடியில், அந்த அவசரகால (அத்தியாவசிய அதிகாரங்கள்) (எண். 2) அவசரச் சட்டம் 2021 எனும் சட்டத்தைத் தவறாகப் பயன்படுத்தினால் அது கவலை அளிப்பதாக அமையும். அந்த வகையில், கருத்துச் சுதந்திரத்திற்கான உரிமை தொடர்பாக, அந்தச் சட்டத்திற்கு எதிராக, மலேசியாவில் சிறிய அளவிலான எதிர்ப்புப் பேரணிகளும் நடைபெற்றன.
# மலேசிய அவசரகால அறிவிப்பு 2021

## சர்ச்சைகள்

### அவசரகாலச் சட்டத்தை ரத்து செய்தல்

2021 சூலை 24-ஆம் தேதி மலேசிய அரசுத் தலைமை வழக்குரைஞர் (*Attorney General of Malaysia*) இட்ரஸ் அருன் (*Idrus Harun*) என்பவருடன் மாமன்னர் சுல்தான் அப்துல்லா ஒரு மெய்நிகர் சந்திப்பை நடத்தினார்.  
அதன் பின்னர், அனைத்து அவசரகாலச் சட்டங்களையும் திரும்பப் பெறுவதற்கான முன்மொழிவை நாடாளுமன்றத்தில் முன்வைக்க வேண்டும்; அதைப்பற்றி விவாதிக்க வேண்டும் என மலேசிய சட்டத்துறை அமைச்சர் தகியுதீன் அசனுக்கு (*Minister of Law Takiyuddin Hassan*) மாமன்னர் உத்தரவிட்டார்.
# மலேசிய அவசரகால அறிவிப்பு 2021

## சர்ச்சைகள்

### சட்டத்துறை அமைச்சர் தகியுதீன் அசன்

இந்த நிலையில், 2021 சூலை 26-ஆம் தேதி, மலேசிய சட்டத்துறை அமைச்சர் தகியுதீன் அசன், அவசரகாலச் சட்டங்களின் (*Emergency Ordinances*) அனைத்து விதிகளும் 2021 சூலை 21-ஆம் தேதியே, மத்திய அரசாங்கத்தால் ரத்து செய்யப்பட்டு விட்டதாக அறிவித்தார்.  
அவசரகாலச் சட்டத்தைத் திரும்பப் பெறுவதற்கான மாமன்னரின் ஒப்புதல் குறித்து நாடாளுமன்ற உறுப்பினர்கள் கேள்விகள் எழுப்பினார்கள். ஆனால் அந்தக் கேள்விகளுக்கு அரசாங்கத் தரப்பு பதிலளிக்க முன்வரவில்லை.  
2021 சூலை 27-ஆம் தேதி, நாடாளுமன்றத்தின் எதிர்க்கட்சி உறுப்பினர்கள், மக்களவை சபாநாயகர் அசார் அசிசான் அருனிடம் (*Dewan Rakyat Speaker, Azhar Azizan Harun*) ஒரு கோரிக்கையை முன் வைத்தார்கள். அவசரகாலச் சட்டங்களை ரத்து செய்வது குறித்த அரசாங்கத்தின் திடீர் முடிவிற்கு நாடாளுமன்றத்தில் சட்ட அமைச்சர் தகியுதீன் அசன் விளக்கம் கொடுக்க வேண்டும் என வலியுறுத்தினார்கள்.
# கோரதம்

**கோரதம்** என்பது இந்து சமய கோயில்களில் உற்சவர் வீதியுலா செல்லும் சிறிய தேர் ஆகும். பெரிய தேர்களை உபயோகப்படுத்த வசதி இல்லாத பல கோவில்களில் இவை பயன்படுத்தப்படுகின்றன.  
இந்த சிறியவகை கோரதங்கள் தங்கத்தினாலோ அல்லது வெள்ளியினாலோ செய்யப்படுகின்றன.
# கோரதம்

## கோயில்களில்

- ஆழ்வார் திருநகரி
- பழனி
# கோரதம்

## பெயர்க்காரணம்

19ம் நூற்றாண்டைச் சேர்ந்த ஒரு சில கிழக்கிந்திய கம்பெனி பாணி சித்திரங்களில் எண்கோண ரதத்தில் மன்னன் அமர்ந்திருப்பதையும் அதனை பசுக்கள் இழுத்துக் கொண்டு செல்வதையும் காணலாம். அவ்வான தேரை முதன்மையாகஸகொண்டு சிறிய அளவில் இத்தேர்கள் உருவாக்கப்பட்டிருப்பதால் கோரதம் என்று அழைக்கப்பட்டிருக்கலாம்.
# கோரதம்

## அமைப்பு

நான்கு சக்கரங்களும், அச்சாணிகளால் இணைக்கப்பட்டு ஒரு சதுர மர பீடத்தைத் தாங்குகின்றன. இதன் மீது சிற்பங்கள் செதுக்கப்பட்ட பல தளங்களும் அல்லது பரவலாக ஒரு தாமரையும் அதன் மேல் எண்கோணச் சதுரப் பலகையும் அமைக்கப்பட்டிருக்கும்.  
இதிலிருந்து நான்கு அல்லது எட்டு தூண்கள் எழுந்து, திராவிட பாணியில் உள்ள விமானம் போன்ற அமைப்பு விதானத்தை தாங்குகின்றன.  
செட்டிநாட்டுக் கோவில்கள் சிலவற்றில் உள்ள கோரதங்களில் சுட்ட மண்ணாலான பெண் பொம்மைகள் சாமரம் வீசுவது போல அமைக்கப்பட்டுள்ளன.
# கோரதம்

## இவற்றையும் காண்க

அதிகார நந்தி வாகனம்
# தாண்டோ ஹோபா

**தாண்டோ ஹோபா (Thando Hopa)** (பிறப்பு 1989 செபோகெங்கில் ) ஒரு தென்னாப்பிரிக்க வடிவழகியும், ஆர்வலரும், வழக்கறிஞரும் ஆவார். வோக் இதழின் அட்டைப்படத்தில் அல்பினிசம் கொண்ட முதல் பெண் இவர் என்று அறியப்படுகிறார். இவர், வழக்கறிஞராகப் பணிபுரியும் போது, வடிவழகியாக பணிபுரிய கெர்ட்-ஜோஹான் கோட்ஸீ என்பவரால் தேடப்பட்டார். அல்பினிசத்தை நேர்மறையான வழியில் சித்தரிப்பதை ஹோபா நோக்கமாகக் கொண்டுள்ளார். இவர் 2018இல், பிரெல்லி நாட்காட்டியில்] இதயங்களின் இளவரசியாக நடித்தார். அதில் தோன்றிய முதல் தென்னாப்பிரிக்க நபரானார். 2018 ஆம் ஆண்டில், ஹோபா தனது பன்முகத்தன்மை மற்றும் உள்ளடக்கத்திற்கான ஆதரவிற்காக பிபிசியின் 100 பெண்கள் விருதுடன் அங்கீகரிக்கப்பட்டார்.  
தாண்டோ ஹோபா, பிரித்தானிய-அமெரிக்க குறுந்தொடரான *ட்ராய்: ஃபால் ஆஃப் எ சிட்டியில்* ஆர்ட்டெமிஸாக நடித்தார்.  
இவர், மிஸ் தென்னாப்பிரிக்காவிற்கான நடுவர் குழுவில் ஒரு பகுதியை உருவாக்கினார். இது மிஸ் யுனிவர்ஸ் ஜோசிபினி துன்சியின் வெற்றியில் உச்சக்கட்டத்தை அடைந்தது.  
இவர், 2020 ஆம் ஆண்டில், உலக பொருளாதார மன்றம், கதைகள் ஆய்வகத்தில் ஒரு உறுப்பினராக ஆனார். மேலும், இவர், பாடகர்-பாடலாசிரியர், நடிகை மற்றும் ஆர்வலர் என்று ஏஞ்சலிக் கிட்ஜோவால் வழிகாட்டப்பட்டார்.
# பன்வாரி தேவி (பாடகி)

**பன்வாரி தேவி** (*Bhanwari Devi*) (பிறப்பு 1964) இந்தியாவின் இராசத்தானைச் சேர்ந்த ஒரு நாட்டுப்புறப் பாடகி. அவர் போபா சமூகத்தைச் சேர்ந்தவர், மேலும் இராசத்தானில் இருந்து பாரம்பரிய மற்றும் நாட்டுப்புற இசை நிகழ்ச்சிகளுக்காக பரவலான அங்கீகாரத்தைப் பெற்றுள்ளார்.
# பன்வாரி தேவி (பாடகி)

## தொழில்

பொது நிகழ்ச்சிகளில் பெண்கள் பங்கு பெறுவதிலும் நிகழ்ச்சிகளை நிகழ்த்துவதற்கும் சமூக மறுப்பு இருந்தாலும், இவ்வாறான நிகழ்ச்சியில் கலந்து கொண்ட போபா சமூகத்தைச் சேர்ந்த முதல் பெண்களில் தேவியும் ஒருவர். இவர், இராசத்தானி சமூக வழக்கப்படி, தன் முகத்தை மறைக்கும் முக்காடுக்குப் பின்னால் இருந்து இசை நிகழ்வை நிகழ்த்துகிறார். கணவனும் மனைவியும் இணைந்து நிகழ்த்தும் போபா பாரம்பரியத்தின் ஒரு பகுதியாக, இவர் ஆரம்பத்தில் தனது கணவருடன் பக்திப் பாடல்களைப் பாடினார், ஐந்து இரவுகளில் ஒரு பாரம்பரிய மத இலக்கியக் கதையை விளக்கும் ஒரு *ஃபாட் என்கின்ற இராசத்தானிய வகை ஓவியத்துடன்* அல்லது கையால் வரைந்த படச்சுருளுடன் நிகழ்த்தினார். தனது கணவரின் மரணத்தைத் தொடர்ந்து, அவர் தனியாக நிகழ்ச்சிகளைத் தொடர்ந்தார், இது ஒரு பெண் போபா பாடகருக்கு அசாதாரணமானது, மேலும் போபா மரபுகளுக்கு வெளியே இராசத்தானி நாட்டுப்புறப் பாடல்களைச் சேர்க்க தனது திறமையை விரிவுபடுத்தினார்.  
தேவி இராசத்தானி நாட்டுப்புற இசையை நிகழ்த்துவதில் இந்திய மற்றும் சர்வதேச அரங்கில் பரவலான பாராட்டைப் பெற்றுள்ளார், மேலும் பல்வேறு பாரம்பரியங்களைச் சேர்ந்த நாட்டுப்புற கலைஞர்களுடன் ஒத்துழைத்துள்ளார். 2003 ஆம் ஆண்டில், இமாச்சலப் பிரதேசத்தில் உள்ள சிம்லாவில் ஒரு இசை விழாவில் தேவி இசை நிகழ்ச்சி நடத்தினார், மேலும் இந்தியாவில் இராசத்தானி நாட்டுப்புற இசையை மேம்படுத்துவதற்காக செயல்படும் குடிமை சமூகக் குழுவான ஜெய்ப்பூர் விராசத் அறக்கட்டளையில் சேர அழைக்கப்பட்டார். பின்னர் 2004 ஆம் ஆண்டு ஜெய்ப்பூர் பாரம்பரிய விழாவில் பங்கேற்றார் இராசசுதான் சர்வதேச நாட்டுப்புறக் கலைத்திருவிழாவில் தேவி பல ஆண்டுகளாக நாட்டுப்புற இசை நிகழ்ச்சியை நிகழ்த்தியுள்ளார். 2009 ஆம் ஆண்டில், இந்த விழாவில் பாடகி ரேகா பரத்வாஜுடன் பாட அவர் அழைக்கப்பட்டார், மேலும் அவரது பாடலுக்காக விமர்சன ரீதியான பாராட்டுகளைப் பெற்றார். அதைத் தொடர்ந்து, இராசசுதான் சர்வதேச நாட்டுப்புற விழாவில் தயாரிப்பாளர்கள் ராம் சம்பத் மற்றும் பாடகி சோனா மொகபத்ராவுடன் இணைந்து பணியாற்றினார். 2011 ஆம் ஆண்டில், அவர் எடின்பர்க் சர்வதேச விழாவில் தனது இசை நிகழ்ச்சியை நிகழ்த்தினார், மேலும் ஹெரால்ட் ஸ்காட்லாண்ட் அவரது நிகழ்ச்சியை "ஆழமான வெளிப்பாட்டுடன், அழகாக அலங்கரிக்கப்பட்ட பாடல்" என்று விவரித்தார். எடின்பர்க் சர்வதேச விழாவின் இயக்குநர் ஜொனாதன் மில்சு, அவரது நிகழ்ச்சியை எதிர்பார்த்ததற்கம் அதிகமான வரவேற்பைப் பெற்ற நிகழ்வு என விவரித்தார்.
# பன்வாரி தேவி (பாடகி)

## தனிப்பட்ட வாழ்க்கை

தேவிக்கு சிறுவயதிலேயே திருமணமாகி, ஒன்பது குழந்தைகள் உள்ளனர், அவர்களில் ஒருவர் அவருடன் சுற்றுப்பயணத்தில் கலந்துகொண்டு அவருடன் இணைந்து நிகழ்ச்சிகளை நடத்துகிறார். தேவியின் தந்தையும் ஒரு நாட்டுப்புற இசைக்கலைஞராக இருந்துள்ளார். நாட்டுப்புற இசையைக் கற்றுக்கொள்வதற்கும் மற்றும் பாடுவதற்கும் பாடுவதற்கும் அவரை ஊக்குவித்ததற்காக தேவி அவரை பொது நிகழ்வுகளில் பாராட்யுள்ளார். சிறுவயதில் தேவி தனது தந்தையின் நிகழ்ச்சிகளில் அவருடன் சென்றுள்ளார். தேவி தனது மகன்களுக்கு பாடுவதற்கு பயிற்சி அளித்துள்ளார், ஆனால் திருமணமான தனது மகள்களுக்கு பயிற்சி அளிக்க முடியவில்லை, அவர்கள் நிகழ்ச்சிகளை நடத்துவதை எதிர்க்கும் பாரம்பரியம் கொண்ட குடும்பங்களில் உள்ளனர்.
# விமலா வர்மா

**விமலா வர்மா** (Vimla Verma)(பிறப்பு 1 சூலை 1929) என்பவர் இந்திய அரசியல்வாதியும் சமூக சேவகரும் ஆவார். இவர் இந்தியத் தேசிய காங்கிரசு வேட்பாளராக மத்தியப் பிரதேசத்தில் உள்ள சியோனி தொகுதியிலிருந்து தேர்ந்தெடுக்கப்பட்ட பாராளுமன்ற உறுப்பினர் ஆவார்.
# விமலா வர்மா

## இளமை

விமலா மகாராட்டிரா மாநிலம் நாக்பூரில் 1929ஆம் ஆண்டு சூலை 1 ஆம் தேதி பிறந்தார். விமலா அலகாபாத் பல்கலைக்கழகத்தில் முதுகலைப் பட்டம் பெற்றவர்.
# விமலா வர்மா

## பணி

- கல்விக் குழு, சியோனி
- கலைக் கல்லூரி, சியோனி
- மத்தியப் பிரதேச மாநில சமூக நல வாரியம்  
1963 முதல், விமலா அகில இந்தியத் தேசிய காங்கிரசு குழுவின் உறுப்பினராகப் பணியாற்றி வருகிறார். இவர் 1991ல் 10வது மக்களவைக்குத் தேர்ந்தெடுக்கப்பட்டார். 1998-ல், இவர் 12வது மக்களவைக்கு மீண்டும் தேர்ந்தெடுக்கப்பட்டார்.  
விமலா கெளரவ விரிவுரையாளராக இரண்டு ஆண்டுகள் பணியாற்றியுள்ளார். இவர் விவசாயி, ஆசிரியர் மற்றும் கல்வியாளர் ஆவார்.
# விமலா வர்மா

## வகித்த பதவிகள்

- **1963-67** - மாவட்ட ஒருங்கிணைப்பாளர், மகளிர் காங்கிரசு, மத்தியப் பிரதேசம்; தலைவர், மாவட்ட காங்கிரசு, மத்திய பிரதேசம்
- **1963** - உறுப்பினர், அகில இந்தியத் தேசிய காங்கிரசு
- **1967-90** - உறுப்பினர், மத்தியப் பிரதேச சட்டமன்றம்
- **1967-68** - உறுப்பினர், பொதுக் கணக்குக் குழு
- **1967-69** - பொதுச் செயலாளர், பிரதேச காங்கிரசு குழு, மத்தியப் பிரதேசம்
- **1969-72** - மாநில, நீர்ப்பாசனம் மற்றும் மின்துறை அமைச்சர், மத்தியப் பிரதேசம்
- **1972-75** - மாநில சுகாதார அமைச்சர், மத்தியப் பிரதேசம்
- **1977-80** - பொதுச் செயலாளர், பிசிசி, மத்தியப் பிரதேசம்
- **1979-80** - உறுப்பினர், பொது நிறுவனங்களுக்கான குழு
- **1980-85** - அமைச்சர், பொதுப்பணித் துறை, நீர்ப்பாசனம், ஊரக வளர்ச்சி மற்றும் போக்குவரத்து, மத்தியப் பிரதேசம்
- **1982-90** - உறுப்பினர், வணிக ஆலோசனைக் குழு
- **1987-88** - உறுப்பினர், பொது நோக்கக் குழு
- **1987-89** - உறுப்பினர், பெண்கள் மற்றும் குழந்தைகள் நலக் குழு
- **1988-89** - அமைச்சர், தொழிலாளர் மற்றும் மனித வள மேம்பாடு, மத்தியப் பிரதேசம்
- **1989-90** - அமைச்சர், உணவு மற்றும் குடிமைப் பொருள் வழங்கல் மற்றும் கூட்டுறவு, நீர்ப்பாசனம், நர்மதா மேம்பாடு மற்றும் பொதுச் சுகாதார பொறியியல்
- **1991** - 10வது மக்களவைக்குத் தேர்ந்தெடுக்கப்பட்டார்
- **1991-95** - தலைவர், தகவல் தொடர்பு குழு; உறுப்பினர், பட்டியல் சாதியினர் மற்றும் பழங்குடியினர் நலக் குழு
- **1995-96** - மத்திய மனிதவள மேம்பாட்டு அமைச்சகத்தின் இணை அமைச்சர் (பெண்கள் மற்றும் குழந்தைகள் மேம்பாட்டுத் துறை)
- **1998** - 12வது மக்களவைக்கு மீண்டும் தேர்ந்தெடுக்கப்பட்டார் (2வது முறை)
- **1998-99** - தலைவர், சபையின் அமர்வுகளில் உறுப்பினர்கள் இல்லாத குழு; உறுப்பினர், விவசாய குழு; உறுப்பினர், பொது நோக்கக் குழு உறுப்பினர், ஆலோசனைக் குழு, சுற்றுச்சூழல் மற்றும் வன அமைச்சகம்
# காமரூபம்

கோயில்]]  
**காமரூப பிரதேசம்** (**Kamrup region**), தற்கால வடகிழக்கு இந்தியாவின் அசாம் மாநிலத்தில் பிரம்மபுத்திரா ஆற்றுக்கு வடக்கில், மானஸ் ஆற்றுக்கு கிழக்கில், போர் ஆற்றுக்கு மேற்கில் உள்ள பிரதேசம் ஆகும். காமரூப பிரதேசம், பிரித்தானிய இந்தியாவின் ஆட்சியின் போது நிறுவப்பட்ட காமரூப மாவட்டத்தின் பகுதியாகும். தற்போது காமரூப மாவட்டத்தின் நகர்ப்பகுதிகளைக் கொண்டு காமரூப் பெருநகர் மாவட்டம் என்றும், கிராமியப் பகுதிகளைக் கொண்டு காமரூப் ஊரக மாவட்டம் என்றும் பிரித்துள்ளனர். காமரூப பிரதேசம் பண்டைய காலத்தில் பிராக்ஜோதிச நாடு, காமரூப பேரரசு, அகோம் பேரரசு மற்றும் காமதா இராச்சியத்தின் ஒரு பகுதியாக இருந்தது.
# காமரூபம்

## பெயர்க் காரணம்

காளிகா புராணத்தில் சிவபெருமானின் சாபத்தால் சாம்பலான காம தேவன், ரதியின் தவத்தால், காமரூப பிரதேசத்தில் காமதேவன் மீண்டும் தன் உடலைப் பெற்ற தலம் எனக்கூறுகிறது.காமதேவன் பெயரில் இப்பிரதேசததிற்கு காமரூபம் எனப்பெயராயிற்று.
# காமரூபம்

## காமரூப பேரரசு(350–1140)

கிபி 350 முதல் 1140 வரை காமரூப பேரரசு தற்கால அசாமின் காமரூப பிரதேசத்தை ஆட்சி செய்தது. இப்பேரரசினர் பிராக்ஜோதிசம், குவகாத்தி, திஸ்பூர் மற்றும் *துர்ஜெயம்* ஆகிய நகரங்களை தலைநகராகக் கொண்டு ஆண்டனர். இப்பேரரசில் தற்கால அசாமின் பிரம்மபுத்திர சமவெளி, பூடான், வங்காளம் மற்றும் பிகாரின் சில பகுதிகள் இருந்தன.மகாபாரத காவியத்தில் *ஜோதிஷ்புரம்* நகரத்தைப் பற்றியும், அதனை ஆண்ட மன்னர்களின் பெயர்கள் குறிப்பிடப்பட்டுள்ளது. புவியியல் மற்றும் வரலாற்று அறிஞர் தாலமியின் குறிப்புகளில், இப்பேரரசின் மக்களை கிராதர்கள் எனப்படும் மலைவாழ் மக்கள் எனக்குறிப்பிடுகிறார்.அசோகரின் அலகாபாத் தூண்களில் காமரூபம் மற்றும் தேவா நாட்டை ஆண்ட மன்னர்களை **பிராத்யாந்த நிரிபதிகள்** எனக் குறிப்பிட்டுள்ளது.
# காமரூபம்

## காமரூப பேரரசு(350–1140)

### காமதா இராச்சியம் (1250-1581)

கிபி 13ஆம் நூற்றாண்டில் காமரூப பிரதேசத்தை காமதா இராச்சியத்தினர் ஆண்டனர். or sometimes as Kamata-Kamrup. காமதா இராச்சியத்தின் கீழ் தற்கால அசாமின் காமரூப் பெருநகர் மாவட்டம், காமரூப் ஊரக மாவட்டம் , தர்ரங் மாவட்டம், மேற்கு வங்காள மாநிலத்தின் கூச் பெகர் மாவட்டம், வங்காளதேசத்தின் வடக்கு மைமன்சிங் கோட்டப் பகுதிகள் இருந்தது.முகிசுதீனின் படையெடுப்பால் காமதா இராச்சியம் உலுக்கப்பட்டது. இதனால் காமரூப இராச்சியத்தின் தூரக் கிழக்கில் சுதியா இராச்சியம், கச்சாரி இராச்சியம் மற்றும் அகோம் இராச்சியங்கள் தோன்றியது.
# காமரூபம்

## காமரூப பேரரசு(350–1140)

### கோச் ஹாஜோ (1581-1612)

கிபி 1581ல் காமதா இராச்சியம் இரண்டாகப் பிரிக்கப்பட்டது. கிழக்கு காமதா இராச்சியம் ரகுதேவ் கட்டுப்பாட்டில் சென்றது. அப்பகுதிக்கு கூச் ஹோஜா இராச்சியம் எனப்பெயரிட்டார். முகலாயர்கள் வங்காள மாகாணத்தை நிறுவிய போது, கூச் பெகர் இராச்சியத்தினர் முகலாயர்களுடன் கூட்டு சேர்ந்து, 1615இல் ரகுதேவின் மகனின் பரிசித்துவின் கூச் ஹோஜா இராச்சியத்தை வெற்றி கொண்டனர்.
# காமரூபம்

## காமரூப பேரரசு(350–1140)

### சர்க்கார் காமரூப் (1612-1682)

முகலாயர்கள் காமரூபத்தை நான்கு மாவட்டங்களாகப் பிரித்தனர்.மேலும் காமரூப பிரதேசத்தின் பெயரை முகலாய இளவரசரான ஷா சூஜாவின் பெயரில் சூஜாபாத் எனப்பெயரிட்டனர்.
# காமரூபம்

## காமரூப பேரரசு(350–1140)

### அகோம் பேரரசின் மேலாதிக்கத்தில் (1682-1820)

1682இல் இதாகுலி போரில் முகலாயர்களை வென்ற அகோம் இராச்சியத்தினர் சர்க்கார் காமரூபப் பகுதிகளைப் கைப்பற்றி ஆண்டனர்.
# காமரூபம்

## காமரூப பேரரசு(350–1140)

### பர்மிய கோன்பவுங் பேரரசில் (1821-1824)

மியான்மரின் பர்மிய கோன்பவுங் பேரரசினர் காமரூப பிரதேசத்தைக் கைப்பற்றி 1821 முதல் 1824 முடிய ஆண்டனர்.
# காமரூபம்

## பிரித்தானிய இந்தியாவின் ஆட்சியில் (1833–1947)

1824இல் தொடங்கிய முதல் ஆங்கிலேய பர்மியப் போரில் பிரித்தானிய இந்தியாவின் ஆட்சியாளர்கள் காமரூபப் பிரதேசத்தை வெற்றி கொண்டு புதிய காமரூப மாவட்டத்தை நிறுவினர்.  
, வடக்கு குவகாத்தி]]
# காமரூபம்

## நவீன காமரூப பிரதேசம்

1947 இந்திய விடுதலைக்குப் பிறகு 1983இல் காமரூப மாவட்டத்தை இரண்டாகப் பிரிக்கப்பட்டது. நகர்புறங்கள் கொண்ட பகுதியை காமரூப் பெருநகர் மாவட்டம் மற்றும் கிராமப்புறங்கள் கொண்ட பகுதியை காமரூப் ஊரக மாவட்டம் எனப்பிரித்தனர்.
# காமரூபம்

## இதனையும் காண்க

- பிராக்ஜோதிச நாடு
- காமரூப பேரரசு
- அகோம் பேரரசு
- காமதா இராச்சியம்
- சுதியா நாடு
- பர்மிய கோன்பவுங் பேரரசு
# அனிதா அக்னிகோத்ரி

**அனிதா அக்னிஹோத்ரி** (ஆங்கிலம்: Anita Agnihotri; ; பிறப்பு 24 செப்டம்பர் 1956) என்பவர் இந்தியவினை சேர்ந்த பெங்காலி எழுத்தாளரும் கவிஞரும் ஆவார். இவரது எழுத்துக்கள் ஆங்கிலம், சுவீடன் மற்றும் ஜெர்மன் உள்ளிட்ட முக்கிய இந்திய மற்றும் வெளிநாட்டு மொழிகளில் மொழிபெயர்க்கப்பட்டுள்ளன. இவர் ஓய்வு பெற்ற அரசு ஊழியர் (இந்திய ஆட்சிப் பணி 1980 தொகுதி). இவர் இந்தியாவில் வசிக்கிறார்.
# அனிதா அக்னிகோத்ரி

## ஆரம்ப வாழ்க்கை மற்றும் தொழில்

அனிதா அக்னிகோத்ரி கொல்கத்தாவில் பிறந்து தனது குழந்தைப் பருவத்தைக் கழித்தார். இவர் கொல்கத்தாவில் உள்ள மாநிலக் கல்லூரியில் பொருளாதாரத்தில் இளங்கலைப் பட்டம் பெற்றார். மேலும் கொல்கத்தா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.  
இவர் 1980-ல் ஒடிசா மாநில இந்திய ஆட்சிப் பணி அதிகாரியாகத் தேர்வு செய்யப்பட்டார். இவர் குடிமைச் சேவையில் 37 வருட அனுபவமுடையவர். ஆட்சிப்பணி அதிகாரியாக அனிதா ஒடிசாவின் சுந்தர்கட் மாவட்டத்தின் ஆட்சியராகவும், ஜவுளி மற்றும் தொழில்துறை போன்ற துறைகளில் முதன்மை செயலாளராகவும் இருந்துள்ளார். 1991-ல், இவர் இந்திய ஆட்சிப் பணியிலிருந்து கல்வி விடுப்பில் ஐக்கிய இராச்சியத்தின் நார்விச்சில் உள்ள கிழக்கு ஆங்கிலியா பல்கலைக்கழகத்தில் வளர்ச்சிப் பொருளாதாரத்தில் முதுகலைப் பட்டம் பெற்றார்.  
மத்திய அரசில் அனிதா 1996 மற்றும் 2001க்கு இடையில் வெளிநாட்டு வர்த்தக பொது இயக்குநரகத்தில் கூட்டுத் தலைமை இயக்குநராகவும், பின்னர் 2008-2011-ல் மும்பை சாந்தாகுரூசு மின்னணு ஏற்றுமதி செயலாக்க மண்டல மேம்பாட்டு ஆணையராகவும் இணைச் செயலாளராக இருந்தார். தேசிய மகளிர் ஆணையத்தின் உறுப்பினர் செயலாளராகவும் இருந்துள்ளார். அனிதா இந்திய அரசின் சமூக நீதி மற்றும் அதிகாரமளித்தல் அமைச்சகத்தின் செயலாளராக 2016-ல் ஓய்வு பெற்றார்.